เข้าใจพฤติกรรมการกัดของสุนัข สอนนิสัยที่ดี หลีกเลี่ยงการกัดระหว่างเล่น สอนให้หยุดกัด
ลูกสุนัขมักจะไม่รู้ว่าตัวเองกัดแรงแค่ไหน และมันจะกัดด้วยความสนุกสนานโดยไม่รู้ว่าสิ่งที่มันทำจะส่งผลต่อผู้อื่นอย่างไร โดยปกติลูกสุนัขจะรู้ว่าตัวเองกัดแรงจนเกินไปได้จากการเล่นกับลูกสุนัขหรือสุนัขโตแล้วตัวอื่น ลูกสุนัขจะขบกัดสุนัขตัวอื่นด้วยความสนุกจนกว่าสุนัขตัวนั้นจะถูกกัดแรงเกินไปจนร้องออกมาด้วยความเจ็บปวด สุนัขที่ถูกกัดจะหยุดเล่นในทันที ลูกสุนัขตัวที่กัดมันก็จะตกใจ และในไม่ช้าก็จะหยุดเล่นตามไปด้วย ครั้งต่อไปที่ลูกสุนัขเล่น ถ้ามันกัดแรงเกินไปจนเกิดเหตุการณ์แบบเดิมซ้ำ มันก็จะเริ่มเข้าใจว่าการกัดของมันสามารถทำร้ายผู้อื่นได้ ลูกสุนัขจะใช้ความเข้าใจนี้ในการปรับเปลี่ยนพฤติกรรมของตัวเอง สุนัขที่โตแล้วจะทนพฤติกรรม (หรือบางครั้งความซุกซน) ของลูกสุนัขได้ดีพอสมควร แต่ความอดทนของมันจะเริ่มน้อยลงตามอายุของลูกสุนัขที่มากขึ้น นั่นเพราะว่าสุนัขที่โตแล้วจะคิดว่าลูกสุนัข “ควรจะเรียนรู้ได้แล้ว” ดังนั้นความรุนแรงในการการลงโทษของสุนัขโตจะเปลี่ยนไปตามอายุของลูกสุนัข จากการสั่งสอนด้วยการเปลี่ยนพฤติกรรมในการเล่น เป็นการส่งข้อความเตือน เช่น การขู่คำราม  กรณีที่ร้ายแรงในการลงโทษคือ สุนัขโตจะกระโดดใส่ลูกสุนัขและตรึงมันลงกับพื้นโดยใช้เท้ากดลงบนหลังเพื่อสั่งสอน โดยส่วนใหญ่แล้ว เจ้าของไม่ควรจะเลียนแบบการลงโทษนี้ด้วยตัวเอง เว้นแต่จะอยู่ในการดูแลและการควบคุมของครูฝึกผู้มีประสบการณ์ เพราะการพัฒนาความเข้าใจตามธรรมชาตินี้เอง ลูกสุนัขส่วนมากจึงเรียนรู้จากสุนัขโตได้ว่าการกัดเป็นสิ่งที่ไม่สมควรทำ ก่อนที่มันจะโตพอที่จะทำร้ายสุนัขหรือมนุษย์คนอื่นได้ ขณะที่คุณเลือกกลวิธีในการฝึกอยู่ โปรดอย่าลืมคิดถึงเรื่องระยะเวลาในการฝึกและความเหมาะสมของวิธีการฝึกกับสถานการณ์ของคุณด้วย หากคุณมีลูก สิ่งที่สำคัญก็คือ คุณต้องทำให้ลูกสุนัขรู้ว่ามันไม่ควรกัดเด็ก แต่วิธีการฝึกโดยให้เด็กเข้ามามีส่วนร่วมด้วย อาจจะไม่ใช่วิธีที่เหมาะสมเท่าไรนัก การเล่นกับสุนัขที่ฉีดวัคซีนแล้วตัวอื่นๆ คือหนึ่งในความทรงจำวัยเด็กของลูกสุนัขทั่วไป นี่เป็นช่วงเวลาของการออกสำรวจและการเรียนรู้ การเล่นกับสุนัขที่ได้รับการฝึกมารยาทและไม่จำเป็นต้องสอนเรื่องการกัดอีกอย่างเป็นประจำ จะเป็นการฝึกให้ลูกสุนัขเล่นกับคุณหรือสุนัขด้วยกันได้อย่างนุ่มนวลขึ้น คุณอาจจะส่งลูกสุนัขเข้าโรงเรียนฝึกลูกสุนัข เพื่อให้มันได้เรียนรู้สิ่งที่ควรทำและไม่ควรทำระหว่างการเล่น หยิบของเล่นหรือกระดูกออกมาและปล่อยให้มันกัดเล่น วิธีนี้จะเป็นการสอนมันว่า มันควรจะฝังเขี้ยวลงบนของเล่นเหล่านี้แทนที่จะเป็นมือของคุณ การเล่นกัดมือสนุกมากก็จริง แต่มันอาจจะเป็นการสร้างพฤติกรรมที่ไม่ดีให้แก่ลูกสุนัข คุณควรเปลี่ยนไปเล่นอย่างอื่นที่ไม่ใช่การปล่อยให้ลูกสุนัขขบกัดนิ้ว มือ ข้อเท้า หรือหัวแม่เท้าของคุณ  เล่นคาบของกับสุนัข โดยยึดตามกฎเดิมทุกครั้งที่คุณเล่น เล่นชักเย่อกับสุนัข ยึดตามกฎเดิมทุกครั้งที่เล่นเพื่อสอนให้ลูกสุนัขหยุดดึงทันทีที่ปากของมันเข้าใกล้มือคุณมากไป  หาของเล่นใหม่หรือของที่น่าสนใจอื่นๆ มาให้สุนัขของคุณเล่น สุนัขที่ขี้เบื่อมักจะเรียกร้องความสนใจจากคุณโดยการกัด ดังนั้นให้นำของเล่นออกมาเพื่อทำให้มันไม่เบื่อ ก่อนที่คุณจะเล่นกับสุนัข ให้คุณฉีดสเปรย์กันสุนัขกัดที่ตัวของคุณและบนเสื้อผ้าตรงส่วนที่สุนัขมักจะกัดเมื่อสุนัขเริ่มกัดคุณ ให้คุณหยุดเคลื่อนไหวและรอจนกว่ามันจะได้สัมผัสรสชาติของสเปรย์ ชมมันและเริ่มเล่นต่อเมื่อมันหยุดกัดคุณแล้ว  รสชาติของสเปรย์กันสุนัขกัดมีทั้งรสแอปเปิ้ลขม, วิคส์ วาโปรับ, น้ำมันต้นชา หรือน้ำส้มสายชูกลั่นขาว คุณยังสามารถฉีดสเปรย์ดับกลิ่นปาก (เช่น ฟลูโอคารีล) เข้าไปในปากของลูกสุนัขเมื่อมันกัด เพื่อให้มันตกใจกับเสียงฉีดและได้รับรู้รสชาติของสเปรย์ ฉีดสเปรย์กันสุนัขกัดบนตัวและเสื้อผ้าของคุณ (ถ้ามันไม่ทำลายเนื้อผ้า) เมื่อเล่นกับลูกสุนัขเป็นเวลาอย่างน้อยสองสัปดาห์ หลังจากผ่านไปสองสัปดาห์ ลูกสุนัขจะเริ่มรักษาระยะห่างจากมือและข้อเท้าของคุณ ลูกสุนัขที่ได้ออกกำลังกาย (จนเริ่มเหนื่อย) จะไม่เล่นรุนแรงกับคุณ ซึ่งจะเป็นการช่วยหลีกเลี่ยงการสร้างพฤติกรรมที่ไม่ดีตั้งแต่แรกเริ่ม ลูกสุนัขที่เหนื่อยมักจะประพฤติตัวดี บางครั้งความโมโหก็ทำให้คุณอยากจะลงโทษลูกสุนัขด้วยการตบ ตี หรือชี้นิ้วไปที่หน้าของมัน ปัญหาก็คือการโต้ตอบแบบนี้จะสามารถทำให้ลูกสุนัขเล่นรุนแรงกับคุณต่อไป หรือลูกสุนัขจะมีพฤติกรรมที่ก้าวร้าวขึ้น หลีกเลี่ยงการลงโทษทางร่างกายอื่นๆ ที่เป็นการขู่หรือทำให้ลูกสุนัขกลัว หากคุณคิดจะใช้วิธีนี้ในการตอบโต้ คุณควรติดต่อครูฝึกสุนัขมืออาชีพหรือนักพฤติกรรมสัตว์เพื่อขอความช่วยเหลือ คุณอาจจะไม่ชอบการถูกกัดทุกครั้งที่คุณเล่นกับลูกสุนัข แต่คุณก็ควรจะสร้างสายสัมพันธ์ที่ดีระหว่างคุณกับลูกสุนัขด้วย และการเล่นด้วยกันก็เป็นสิ่งที่จำเป็นในการสร้างสายสัมพันธ์นี้ อย่ายอมแพ้ที่จะเล่นกับมันเพียงเพราะลูกสุนัขยังไม่รู้วิธีการเล่นอย่างเบาแรงกับคุณ การค่อยๆ สอนมันให้รู้ถึงความแตกต่างระหว่างสิ่งที่ถูกกับสิ่งที่ผิดและไม่หยุดเล่นกับมันจะส่งผลดีต่อคุณทั้งคู่ ตรวจดูประวัติการฉีดวัคซีนของสุนัขให้ดีก่อนที่จะพามันไปเดินเล่นในที่สาธารณะซึ่งมีสุนัขอื่นอยู่ด้วย ใช้สายจูงสุนัขตลอดเวลาเพื่อความปลอดภัยของตัวมันเอง ให้ลูกสุนัขของคุณได้มีโอกาสกัดของเล่นขบเคี้ยวที่เหมาะสม ชมมันเมื่อมันเล่นกับของเล่นเหล่านี้ หากลูกสุนัขดูไม่มั่นใจที่จะกัดของเล่นเหล่านี้ ให้คุณลองทาน้ำจากกระป๋องปลาทูน่าหรือเนยถั่วที่ของเล่นเพื่อล่อมันดู หากสุนัขเริ่มเล่นกับคุณแรงขึ้น คุณสามารถ “หยุดเล่น” กับมันได้ชั่วขณะ แม้ว่าจะยังไม่มีการกัดเกิดขึ้นก็ตาม เมื่อมันกัดคุณ ให้คุณร้องออกมาด้วยเสียงแหลมสูงเลียนแบบเสียงร้องเวลาเจ็บปวดของสุนัข เสียงที่ออกมาควรจะดังและแหลมเหมือนกับที่สุนัขร้องจริงๆ ลุกขึ้นยืนและหยุดเล่นกับลูกสุนัขเพื่อเป็นการเน้นย้ำว่าการกัดเป็นสิ่งที่ไม่สมควรทำ ถ้าคุณฝึกลูกสุนัขโดยใช้คลิกเกอร์ ให้คุณคลิกทันทีที่มันปล่อยมือคุณหรือลดแรงกัดลง การสะบัดมือจะยิ่งทำให้คุณเจ็บ ขณะเดียวกัน ปฏิกิริยาตอบสนองตามธรรมชาติบางอย่างของคุณก็อาจจะเป็นการกระตุ้นให้ลูกสุนัขเล่นแรงขึ้นและยังคงกัดต่อไป เมื่อคุณขยับมือ คุณจะกระตุ้นสัญชาตญาณนักล่าในตัวลูกสุนัข ซึ่งจะทำให้มันอยากจะกัดคุณต่อ การผ่อนแรงมือจะทำให้มือของคุณดูอ่อนแรงและไม่ขยับเหมือนเหยื่อสำหรับลูกสุนัข ในทางกลับกัน การสอนด้วยวิธีนี้ก็ดูสนุกเล็กน้อย ถ้ามันเริ่มกัดอีก ให้คุณร้องเสียงแหลมหรือดุมันแรงๆ สักที และเลิกเล่นกับมัน อย่าทำตามขั้นตอนเหล่านี้ซ้ำเกิน 3 ครั้ง ในทุกๆ 15 นาที การจะเอาชนะลูกสุนัขโดยการพยายามฝึกนานจนเกินไปจะไม่สามารถสื่อความหมายที่คุณต้องการจะบอกให้แก่มันได้ ลูกสุนัขจะไม่เรียนรู้ที่จะหยุดกัด และพฤติกรรมของมันก็จะมีแต่เกิดขึ้นซ้ำๆ อีกเรื่อยๆ ระหว่างที่มันกัดคุณ หากลูกสุนัขเลียหรือพยายามปลอบคุณ ให้คุณชมมันและให้ขนมแก่มัน มันควรจะได้รับรางวัลและส่งเสริมการกระทำที่ไม่ใช่การกัด เมื่อลูกสุนัขกัดคุณ ให้คุณร้องเสียงแหลมและเอามืออกเพื่อเป็นสัญญาณบอกว่าการเล่นได้จบลงแล้ว หลังจากนั้นให้คุณเพิกเฉยลูกสุนัขเป็นเวลา 20 วินาที การถูกเมินเฉยจากฝูง จะเป็นการสื่อความที่ชัดเจนให้แก่ลูกสุนัขว่ามันทำผิด  หากลูกสุนัขกัดคุณอีก ให้คุณยืนขึ้นและทิ้งมันไว้อีก 20 วินาที หลังจากเวลาผ่านไปแล้ว 20 วินาที ให้คุณกลับไปและเริ่มเล่นกับลูกสุนัขอีกครั้ง คุณต้องสื่อให้มันรู้ว่าคุณอยากจะให้มันเล่นอย่างเบาแรงและไม่ชอบให้มันเล่นโดยใช้ความรุนแรง เล่นกับลูกสุนัขจนกว่าจะมีการกัดเกิดขึ้นอีก แล้วให้คุณเพิกเฉยมันซ้ำอีกครั้ง ถ้าคุณเริ่มสื่อกับลูกสุนัขได้แล้วว่าคุณไม่ชอบให้มันกัดแรง ลูกสุนัขอาจจะลองกัดด้วยแรงที่เบาลง คุณควรจะแสดงปฏิกิริยาตอบกลับไปว่าคุณก็ยังไม่ชอบการกัดด้วยแรงที่เบาลงอยู่ดี สอนลูกสุนัขต่อไปเรื่อยๆ จนกว่ามันจะสามารถเล่นกับมือของคุณได้อย่างเบาแรงและควบคุมแรงกัดของตัวเองได้ ขั้นตอนนี้อาจจะใช้เวลาค่อนข้างนาน โดยเฉพาะกับลูกสุนัขที่มีสัญชาตญาณนักล่าในตัวสูง วิธีการสอนนี้สามารถใช้ได้ผล แต่คุณอาจจะโดนกัดได้ตลอดการฝึก
รู้ว่าลูกสุนัขสามารถเรียนรู้ที่จะหยุดกัดได้อย่างไร. เข้าใจการกระทำที่เปลี่ยนไปของกลุ่มสุนัขเมื่อลูกสุนัขโตขึ้น. ตัดสินใจเลือกวิธีฝึกให้ดี. ส่งเสริมให้ลูกสุนัขเล่นกับลูกสุนัขและสุนัขที่เป็นมิตรตัวอื่น. แทนที่มือของคุณด้วยของเล่นสุนัขที่มันชอบเมื่อไรก็ตามที่มันกัดคุณ. หาอย่างอื่นเล่นด้วยกัน. ใช้สเปรย์กันสุนัขกัด. ทำให้ลูกสุนัขได้ออกกำลังกายมากเพียงพอ. อย่าลงโทษด้วยการทำร้ายร่างกาย. อย่าท้อที่จะเล่นกับลูกสุนัขตามปกติ. พาสุนัขออกไปเดินเล่นทุกวัน. แทนที่มือของคุณด้วยของเล่นขบเคี้ยว. หยุดเล่นเมื่อมันเล่นรุนแรงกับคุณ. เล่นกับลูกสุนัขจนกระทั่งมันกัดคุณ. ผ่อนแรงมือเมื่อลูกสุนัขกัดคุณ. เล่นกับลูกสุนัขอีกครั้ง. ให้รางวัลเมื่อมันประพฤติดี. หยุดพักจากการเล่น หากการร้องตะโกนอย่างเดียวใช้ไม่ได้ผล. ลดความอดทนต่อแรงกัดของคุณให้ต่ำลง. จงอดทนและทำต่อไปอีกเรื่อยๆ.
https://www.wikihow.com/Get-Your-Puppy-to-Stop-Biting https://www.wikihow.com/Get-Your-Puppy-to-Stop-Biting https://www.wikihow.com/Get-Your-Puppy-to-Stop-Biting https://www.wikihow.com/Get-Your-Puppy-to-Stop-Biting
Understand Puppy Biting Behavior Teaching Good Habits Avoiding Play Biting Teaching Bite Inhibition